Miklós

**Miklós** on miehen etunimi, unkarilainen muoto kansainvälisesti suositusta, alkuaan kreikkalaisperäisestä pyhimyksennimestä Nikolaus.

Alkuaan nimi Miklós on luultavasti tullut unkarin kieleen slaavilaisten kielten välityksellä. Tämä selittäisi myös alku-*n*:n vaihtumisen *m*:ksi, sillä *m*:llisiä Nikolaus-nimen muotoja tunnetaan useista slaavilaisista kielistä (esim. ukrainan *Mykola,* Микола, puolan *Mikołaj,* tšekin ja slovakin *Mikuláš*).

Miklós-nimi oli Unkarissa 1500-luvulta 1900-luvun puoleenväliin 20 suosituimman miehennimen joukossa. 1960-luvulta lähtien sen suosio on laskenut. Vuonna 2024 sen sai Unkarissa ensimmäiseksi etunimekseen 90 poikalasta.

Miklósin nimipäivää voidaan Unkarissa viettää pyhän Nikolauksen päivänä 6. joulukuuta tai jonakin muista Nikolaus-pyhimysten muistopäivistä: 21. maaliskuuta (pyhän Nikolaus Flüeläisen muistopäivä), 10. syyskuuta (pyhän Nikolaus Tolentinolaisen muistopäivä), 25. syyskuuta (Nikolaus Flüeläisen muistopäivä saksalaisella kielialueella) tai 13. marraskuuta (pyhän Nikolaus Tavelićin muistopäivä).

## Tunnettuja Miklóseja

* Miklós (Transilvanian voivodi 1200-luvulla)
* Miklós Barcza (1908–1948), unkarilainen jääkiekkoilija
* Miklós Beer (s. 1943), unkarilainen roomalaiskatolinen piispa
* Miklós Bercsényi (1664–1726), unkarilainen sotilas ja valtiomies
* Miklós Bethlen (1742–1816), transilvanianunkarilainen poliitikko
* Miklós Csáki, Transilvanian voivodi 1400-luvulla
* Miklós Fehér (1979–2004), unkarilainen jalkapalloilija
* Miklós Geregye, Transilvanian voivodi 1200-luvulla
* Miklós Gimes (1917–1958), unkarilainen toimittaja ja vuoden 1956 vapaustaistelun aktivisti
* Miklós (Mickey) Hargitay (1926–2006), amerikanunkarilainen kehonrakentaja ja näyttelijä
* Miklós Holop (1925–2017), unkarilainen vesipalloilija
* Miklós Horthy (1868–1957), unkarilainen amiraali ja valtiomies
* Miklós Horthy nuorempi (1907–1993), unkarilainen tilanomistaja, diplomaatti ja urheilujohtaja
* Miklós Izsó (1830–1875), unkarilainen kuvanveistäjä
* Miklós Jancsó (1921–2014), unkarilainen elokuvaohjaaja
* Miklós Jósika (1794–1864), unkarilainen kirjailija
* Miklós Kocsár (1933–2019), unkarilainen säveltäjä ja kapellimestari
* Miklós Konkoly-Thege (1842–1916), unkarilainen tähtitieteilijä
* Miklós Kállay (1887–1967), unkarilainen poliitikko
* Miklós Lackfi, Transilvanian voivodi 1300-luvulla
* Miklós Marcali, Transilvanian voivodi 1400-luvulla
* Miklós Maros (s. 1943), unkarilais-ruotsalainen säveltäjä ja kapellimestari
* Miklós Martin (1931–2019), unkarilainen vesipalloilija
* Miklós Meszéna (1940–1995), unkarilainen miekkailija
* Miklós Mészöly (1921–2001), unkarilainen kirjailija
* Miklós Németh (s. 1946), unkarilainen keihäänheittäjä
* Miklós Németh (s. 1948), unkarilainen poliitikko
* Miklós Perényi (s. 1948), unkarilainen sellisti ja säveltäjä
* Miklós Pok, Transilvanian voivodi 1200–1300-luvuilla
* Miklós Radnóti (1909–1944), unkarilainen runoilija
* Miklós Raholcai Kont, Transilvanian voivodi ja Unkarin palatiini 1300-luvulla
* Miklós Révai (1750–1807), unkarilainen kirjailija ja kielentutkija
* Miklós Rózsa (1907–1995), unkarilaissyntyinen säveltäjä
* Miklós Sirokai, Transilvanian voivodi 1300-luvulla
* Miklós Szabados (1912–1962), unkarilainen pöytätennispelaaja
* Miklós Szabó (1908–2000), unkarilainen keskimatkojen juoksija
* Miklós Szabó, unkarilainen kestävyysjuoksija
* Miklós Szabó, unkarilainen ampuja
* Miklós Szabó, australialainen judoka
* Miklós Szilvásy (1925–1969), unkarilainen painija
* Miklós Újlaki, Transilvanian voivodi 1400-luvulla
* Miklós Ungvári (s. 1980), unkarilainen judoka
* Miklós Wesselényi (1796–1850), unkarilainen valtiomies
* Miklós Ybl (1814–1891), unkarilainen arkkitehti
* Miklós Zrínyi (1620–1664), unkarilais-kroatialainen sotapäällikkö ja runoilija

## Lähteet